Ritualul care purifică întreg organismul. Se poate face doar dimineața
- Mădălina Sfrijan
- 31 martie 2024, 15:50
Preocuparea pentru un stil de viață echilibrat este tot mai mare în ultimii ani. Numeroși oameni sunt caută remedii naturale pentru problemele de sănătate pe care le au. Digestia, durerile musculare, migrenele sau stările de anxietate sunt doar câteva dintre acestea. Medicul Vlad Ciurea susține că problema digestiei poate fi rezolvată printr-un ritual aflat la îndemâna tuturor.
Remedii naturale. Apa la temperatura camerei
Neurochirurgul îi sfătuiește pe români să urmeze un mic ritual în fiecare dimineață. Cu ajutorul acestuia, organismul se poate curăța de impuritățile acumulate, mai ales la nivel intestinal.
Medicul Vlad Ciurea îi îndeamnă pe români să bea două pahare de apă în fiecare dimineață. Pentru ca efectele acestui obicei să fie vizibile, apa trebuie să fie la temperatura camerei.
Stimulează circulația
Dacă primul pahar ajută la digestie, al doilea are rolul de a stimula circulația, spune specialistul. De asemenea, medicul Vlad Ciurea susține că exercițiile fizice nu ar trebui să lipsească din acest ritual.
"Dimineața, trebuie să ne trezim cât mai devreme, să deschidem geamurile larg și să facem câteva exerciții de inspirație și expirație. Un profesor din Academia rusă, care a trăit o perioadă în Siberia, spune că se poate trăi 150 de ani cu aerul curat din Siberia. Aerul acela să intre în plămâni. Acele mici exerciții fizice ajută creierul să se încălzească, să pornească toate circuitele. Apoi, să bem două pahare de apă la temperatura camerei.", a precizat neurochirurgul.
Remedii naturale pentru digestie. Apa cu lămâie, nerecomandată de medicul Vlad Ciurea
Numeroase persoane aleg să bea apă cu lămâie încă de la prima oră a zilei. De altfel, acest obicei este asociat cu scăderea în greutate. Pe rețelele de socializare, mulți români spun că acest ritual funcționează. Medicul Vlad Ciurea nu este de aceeași părere.
Neurochirurgul îi îndeamnă pe români să nu bea apă cu lămâie pe stomacul gol. Totodată, specialistul susține că nici apa minerală nu ar aduce beneficii organismului. Cunoscutul medic a subliniat că dincolo de regulile de hidratare și alimentație, gândirea pozitivă are un aspect esențial pentru menținerea sănătății.
"Trebuie să începem încă de dimineață, cu primele raze de soare și cu un zâmbet. Să gândim pozitiv, să ne uităm la ce este frumos și chiar dacă lucrurile nu sunt chiar cum gândim noi, să deschidem geamul.
Să inspirăm aer curat dimineața, să fim extrem de optimiști și să gândim la ce va fi peste zi, bine și foarte bine", a adăugat medicul Vlad Ciurea.